b"\n_START_ARTICLE_\nDilwale Dulhania Le Jayenge\n_START_SECTION_\nArgument\n_START_PARAGRAPH_\nSimran (Kajol) i Raj (Shahrukh Khan) s\xc3\xb3n dos joves indis que viuen a Londres. Simram, filla d'una modesta fam\xc3\xadlia tradicionalista, somnia en trobar l'amor ideal; Raj, hereu d'una fam\xc3\xadlia rica i moderna, passa el temps divertint-se amb els amics. Simran i Raj es coneixen per casualitat durant els seus respectius viatges de fi d'estudis per Europa. Raj, juganer i despreocupat, mira de seduir Simran, la qual fa tot el que pot per a desempallegar-se'n. Per\xc3\xb2 a mesura que comparteixen aventures es van coneixent i, quan se separen, s'adonen que s'estimen i que no poden viure separats._NEWLINE_Raj decideix declarar-se, per\xc3\xb2 \xc3\xa9s massa tard: el pare de la noia n'havia prom\xc3\xa8s la m\xc3\xa0 al fill del seu millor amic, que viu al Panjab, i tota la fam\xc3\xadlia ja se n'ha anat per a celebrar el casament. Aleshores Raj decideix marxar a l'\xc3\x8dndia per a fer canviar d'idea el pare de Simram..."